Teeme teed ohutuks. Võtame vastutuse.
#000000
Tartu linn rahustab liiklust, kas ka efektiivselt?Lugemisaeg 1 min
#000001
Tartu Postimees kirjutab, et Tartu linnas ehitatakse käesoleval aastal 11 uut künnist, et rahustada liiklust. Hea meel on tõdeda, et künnised on plaanis ehitada kapitaalselt ning korrektsete mõõtmetega, et neist oleks ka reaalselt kasu sõidukite kiiruse ohjamisel ning samas oleks tagatud ka ohutus sõidukis viibijatele.
#000002
Samas teeb murelikuks künniste kavandamise viis, mida ei saa pidada süsteemseks. Kui künniseid paigaldatakse pelgalt elanike avaduste põhjal, siis võib tulemuseks olla ebaproportsionaalne ja arusaamatu liiklejate ahistamine. Reaalne künnise vajadus võib olla hoopis seal kus kedagi ei elagi, pole ühtegi asutust, aga on olemas reaalne konflikt. Paraku on elanike avaldused eelkõige seotud sõidukite keskkonnamõjuga, ennekõike soovitakse vaikust ning loodetakse, et künnised suunavad autod teistele tänavatele.
#000003
Mitterahuldava valgustuse ning odava drenaaži lahendusega künnis. Kalevipoja põik, Tallinn
#000004
Kui eesmärk on ohutus, siis tuleks künnised eelkõige rajada kohtadesse, kus inimesed loomulikult teed ületavad. Muudel juhtudel oleks kavalam rakendada hoopis teisi liikluse rahustamise võtteid. Teede Tehnokeskus on koostanud analüüsi ja soovitused liikluse rahustamiseks. Koolide ja lasteaedade juures on muidugi vajalik liikluse rahustamine, kuid lahendused ei tohiks piirduda pelgalt künnistega. Künniste puhul tuleb lahendada ka vee äravool, hoolikalt tuleb lahendada valgustus.
#000005
Meie tänavatel on levinud plastikust “lamavad politseinikud”, mis ei kvalifitseeru künnisteks ning nende kasutamine avalikel tänavatel on ebaprofessionaalne. Need tooted, mida Tehnokeskuse aruandes nimetatakse ka kiiruse piirajateks, on mõeldud kasutamiseks ainult parklates ja kinnistel aladel, kus kiirused on kuni 10km/h, mitte avalikel teedel ja tänavatel. Eelkõige odavuse tõttu nende kasutus tänavatel siiski massiline.
#000006
Nende mätaste efektiivsus tänavatel on küsitav. Väiksemad sõidukid sunnitakse seisma jääma, maasturid sõidavad nendest suurel kiirusel probleemideta üle. Tegelikult suurendavad need tänavatel ohtu, mitte ei vähenda. Bussikasutajatele on sellised mättad aga sootuks ebameeldivad.
#000007
Liikluse rahustamise eesmärk ei ole ahistamine, vaid ohutu ühtlase sõidukiiruse tagamine, et konflikti eskaleerumise korral oleks tagajärjed leebed. Selleks peavad lahendused olema järjepidevad ja võimaldama liikumist, mitte sundima seismajäämist, aeglustamist ja kiirendamist.
#000008
Leave a Reply Tühista vastus
#000009
Vabandust, kommenteerimiseks pead sisse logima.
#000010
Planeerimise liiklusohud Kilingi-Nõmme Olerexi näitel
Planeeringute koostamisel ja kehtestamisel peab kohalik omavalitsus tagama liiklusohutusnõuete järgimise.
#000011
Võta vastutus! Liiklus.Ohutus.Audit kutsub kõiki kaasa lööma ohtlike kohtade kaardistamisel ja ohutu tee printsiipide propageerimisel.
Viime Eesti viie ohutuima riigi hulka!
#000012
Liiklus.Ohutus.Audit kutsub kõiki kaasa lööma ohtlike kohtade kaardistamisel ja ohutu tee printsiipide propageerimisel.
#000013
Viime Eesti viie ohutuima riigi hulka!
#000014
Inglaste lehekülg, kuhu on koondatud parimad teadmised liiklusohutusest.
Hollandi instituut, mis on pühendunud liiklusohutuse alasele uurimis- ja arendustööle.
#000016
Rootsi Liikuvusameti inglisekeelne lehekülg, mis on pühendatud nullvisioonile.
Rootsi valitsuse ja Tööstus-Kaubanduskoja algatatud veebilehekülg nullvisiooni ekspordiks kogu maailma.
Wikipedia inglisekeelne artikkel Vision Zero kohta.
Dago rääkis 06.05.2016 Vikerraadios nullvisioonist liikluses.
Eesti rahvusliku liiklusohutusprogrammi 2016-2025 veebileht, baseerub nullvisioonil.
#000017
BlogijadAin Kendra (3)ETSC: ebapiisav politseijärelevalve – üks põhjustest, miks hukkunute arv ei kahaneBrita Vibo (1)Etteaimatavus või ebamäärasus – kumb on ohutum?Raul Vibo (66)Strateegiline liikuvuskava ohutuks
#000018